[{"text_idx": "#000014", "text": "Adnodd sylweddol yw Casgliad Cerddoriaeth Cymru Ty\u0302 Cerdd ar gyfer gwybodaeth am gerddoriaeth a chyfansoddwyr clasurol Cymru. Rydym yn dal copi\u0308au o gannoedd o sgorau cyhoeddedig ac anghyhoeddedig gan gyfansoddwyr Cymreig. Gallwch weld catalog o\u2019r sgorau rydym yn eu dal yma, neu os oes gynnoch chi unrhyw ymholiadau am sgorau sydd heb eu rhestru, cysylltwch ag Ethan Davies."}, {"text_idx": "#000015", "text": "Ar ben hyn, mae llyfrau, cylchgronau, torion papurau newydd a rhaglenni i gyd yn ymwneud a\u0302 cherddoriaeth Gymreig i\u2019w cael ar ein silffoedd ynghyd a\u0302 CDs, casetiau a recordiau o gerddoriaeth a nifer bach o ddarllediadau. At ei gilydd, at ddefnydd llyfrgell yn unig y mae\u2019r eitemau hyn ac felly gallwch eu gweld drwy drefnu apwyntiad cyn eich ymweliad drwy gysylltu ag ."}, {"text_idx": "#000016", "text": "Ymhlith yr eitemau amrywiol yng Nghasgliad Cerddoriaeth Cymru, ceir hynafiaethau fel hen lyfrau ymarferion yn cynnwys tonau a geiriau emynau wedi\u2019u hysgrifennu a\u0302 llaw; casgliadau cyhoeddedig o gerddoriaeth i\u2019r delyn a chaneuon gwerin a chasgliad o gerddoriaeth ddalen i\u2019r sinema o Theatr y Capitol Caerdydd. Mae llawer o\u2019r eitemau hyn yn brin neu\u2019n unigryw ac yn dyddio\u2019n o\u0302l i ddechrau\u2019r 19eg ganrif."}, {"text_idx": "#000017", "text": "Os mai cyfansoddwr o Gymru ydych chi ac rydych yn dymuno gadael eich sgorau, recordiadau a/neu frasluniau gyda ni, cysylltwch ag . Rydym yn derbyn copi\u0308au caled yn ogystal a\u0302 PDFs i\u2019w harchifo\u2019n ddigidol."}]